Pr Heidy Purga

Kultuuriminister

10. november 2025

KIRJALIK KÜSIMUS

**ERR-i ja BBC koostööst**

Austatud proua minister,

Avalikkuse ette on hiljuti jõudnud teave Ühendkuningriigi riikliku ringhäälingu BBC kohta — sealhulgas faktiliste asjaolude tahtliku moonutamise ja võltsitud materjali kasutamise kohta eesmärgiga mõjutada poliitilisi protsesse Ameerika Ühendriikides. See on tekitanud tõsiseid küsimusi nimetatud korporatsiooni usaldusväärsuse ja ajakirjandusstandardite kohta.

Arvestades, et BBC on olnud aastaid üks ERR-i olulisemaid rahvusvahelisi koostööpartnereid ning ERR ja teised Eesti meediaväljaanded kasutavad regulaarselt BBC materjale, palun esitada järgmised selgitused:

Arvestades ERR-i rolli Eesti avaliku arvamuse kujundamisel, on oluline tagada, et rahvusringhääling ei toetuks partneritele, kelle tegevus võib õõnestada usaldust ajakirjanduse ja demokraatlike protsesside vastu.

Seoses sellega palun Teil vastata järgmisetele küsimustele:

1. Kuidas on korraldatud ERR-i koostöö BBC-ga? Millised on selle koostöö õiguslikud, rahalised ja sisulised raamid?

2. Kas ERR teeb BBC-ga koostööd ainult materjalide kasutamise vormis, või hõlmab see ka muid koostöövorme (ühisprojektid, koolitused, uudisvahetus, otseühendused, korrespondentide koostöö jms)?

3. Kas ERR peab BBC-d jätkuvalt usaldusväärseks partneriks, arvestades BBC juhtkonnas aset leidnud tagasiastumisi ja juhtumit, mis puudutas faktilise info tahtlikku moonutamist?

4. Kas ERR kaalub sisemise analüüsi või auditi läbiviimist, mis puudutaks BBC materjalide kasutamist ERR-i uudistetoimetustes ja saadete tootmisel?

5. Milliseid samme plaanib Kultuuriministeerium astuda, et tagada Eesti riikliku ringhäälingu sõltumatus väliste allikate võimalikust kallutatusest? Kas ministeerium peab vajalikuks hinnata ERR-i sõltuvust konkreetsetest välispartneritest?

6. Kas ERR kaalub koostöö ümberhindamist või piiramist, kui partner ei vasta sõltumatu ja faktilise ajakirjanduse standarditele?

Lugupidamisega,

(allkirjastatud digitaalselt)

Aleksandr Tšaplõgin

Riigikogu liige